সাতক্ষীরার দেবহাটা উপজেলার কুলিয়া ইউপিতে আওয়ামী লীগের প্রার্থী ও বিদ্রোহী প্রার্থীর সমর্থকদের মধ্যে সংঘর্ষে ১০ জন আহত হন। এরা সবাই আওয়ামী লীগের নেতাকর্মী। এ সময় ভাঙচুর করা হয় সাত-আটটি মোটরসাইকেল। আহত ব্যক্তিরা হলেন বিদ্রোহী প্রার্থীর পক্ষের আসাদুল ইসলাম, সোহেল গাজী, মোশারফ হোসেন, আক্তারুল ইসলাম, জিয়াউর রহমান ও আবদুল আজিজ এবং আওয়ামী লীগের প্রার্থীর পক্ষের শরীফ হোসেন, ওমর ফারুক, আরিফ বিল্লাহ ও মিঠু। তাদের সাতক্ষীরা সদর হাসপাতালসহ বিভিন্ন ক্লিনিকে ভর্তি করা হয়েছে।